pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางปรับปรุงวิธีการเบิกจ่ายค่าเล่าเรียนบุตร เพิ่มความชัดเจนและคล่องตัว
วันอังคารที่ 13 กุมภาพันธ์ 2561
กรมบัญชีกลางปรับปรุงวิธีการเบิกจ่ายค่าเล่าเรียนบุตร เพิ่มความชัดเจนและคล่องตัว
กรมบัญชีกลางปรับปรุงวิธีการเบิกจ่ายเงินค่าเล่าเรียนบุตร ให้เหมาะสม และเพิ่มความคล่องตัวให้แก่ผู้มีสิทธิ
นางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้ปรับปรุงระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการศึกษาบุตร พ.ศ. 2560 ขึ้นใหม่ โดยเพิ่มเติมวิธีการเบิกจ่ายค่าเล่าเรียนบุตร ดังต่อไปนี้ 1. หากคู่สมรสเป็นผู้มีสิทธิทั้งสองฝ่าย และต้องการเปลี่ยนแปลงผู้มีสิทธิเบิกเงินเป็นอีกฝ่ายหนึ่ง สามารถเปลี่ยนแปลงได้โดยให้ผู้มีสิทธิที่ประสงค์จะเบิกเงินแจ้งต้นสังกัดของตนทราบ และดําเนินการแจ้งให้ต้นสังกัดของผู้มีสิทธิเดิมทราบได้โดยไม่จําเป็นต้องขอตกลงกับกระทรวงการคลังแต่อย่างใด 2. หากหลักฐานการรับเงินของสถานศึกษาเกิดสูญหาย สามารถใช้สําเนาหลักฐานการรับเงินของสถานศึกษา ซึ่งผู้รับเงินรับรองเป็นเอกสารประกอบการขอเบิกเงินแทนได้ สําหรับหลักฐานการรับเงินที่เป็นภาษาต่างประเทศ ให้มีคําแปลเป็นภาษาไทย ซึ่งผู้มีสิทธิขอเบิกเงินต้องลงลายมือชื่อรับรองคําแปลดังกล่าวด้วย
ทั้งนี้ กรมบัญชีกลางยังได้กําหนดเพิ่มเติมให้ใช้หลักฐานการเบิกเงินค่าเล่าเรียนบุตร ในกรณีที่ผู้รับเงินของสถานศึกษาลงลายมือชื่อด้วยลายเซ็นอิเล็กทรอนิกส์ นอกจากนี้ หากบุตรของผู้มีสิทธิกู้ยืมเงินจากกองทุนเงินให้กู้ยืมเพื่อการศึกษา ซึ่งได้รับหลักฐานการรับเงินเกิน 1 ปีการศึกษาแล้ว ยังคงนํามายื่นขอเบิกเงินได้ภายใน 90 วัน นับตั้งแต่วันที่ระบุไว้ในหลักฐานการรับเงินของสถานศึกษา ทั้งนี้ สามารถเบิกเงินตามระเบียบฉบับนี้ได้ตั้งแต่วันที่ 16 ธันวาคม 2560
โฆษกกรมบัญชีกลาง กล่าวในตอนท้ายว่า การปรับปรุงระเบียบดังกล่าว เพื่อให้การเบิกจ่ายเงินค่าเล่าเรียนบุตรมีแนวทางปฏิบัติเป็นไปในแนวทางเดียวกัน มีความคล่องตัว และเหมาะสมกับสภาวการณ์ในปัจจุบัน
รัฐบาลไทย-ข่าวทำเนียบรัฐบาล-นายกฯ ชื่นชมความร่วมมือทุกฝ่าย ขอบคุณที่เสียสละ เชื่อภารกิจค้นหาเยาวชนจะสำเร็จด้วยดี พร้อมแนะสื่อใช้แผนที่ชุดเดียวกับเจ้าหน้าที่
วันอาทิตย์ที่ 1 กรกฎาคม 2561
นายกฯ ชื่นชมความร่วมมือทุกฝ่าย ขอบคุณที่เสียสละ เชื่อภารกิจค้นหาเยาวชนจะสําเร็จด้วยดี พร้อมแนะสื่อใช้แผนที่ชุดเดียวกับเจ้าหน้าที่
นายกฯ ชื่นชมความร่วมมือทุกฝ่าย ขอบคุณที่เสียสละ เชื่อภารกิจค้นหาเยาวชนจะสําเร็จด้วยดี พร้อมแนะสื่อใช้แผนที่ชุดเดียวกับเจ้าหน้าที่
วันที่ 1 กรกฎาคม 2561 พลเอก ประยุทธ์ จันทร์โอชา นายกรัฐมนตรี กล่าวถึงการค้นหาเยาวชนและโค้ชทีมฟุตบอลหมูป่าอะคาเดมีที่พลัดหลงเข้าไปในถ้ําหลวง จ.เชียงราย ซึ่งมีความคืบหน้าไปมากแล้ว ว่า
"ถึงขณะนี้เราได้เห็นความเป็นหนึ่งเดียวกันของคนไทยทุกคน ทั้งที่อยู่ในพื้นที่และทั่วประเทศ ขอบคุณจิตอาสา พระภิกษุ ครูนักเรียน ที่แสดงออกถึงความห่วงใยและกําลังใจต่อกลุ่มเยาวชนและเจ้าหน้าที่ที่ทํางานอย่างหนัก รวมทั้งขอบคุณชาวบ้านและเกษตรกรในพื้นที่โดยรอบที่เสียสละพื้นที่ให้ระบายน้ํา โดยจะให้กระทรวงมหาดไทยดูแลต่อไป"
นอกจากนี้ ในนามของกองอํานวยการรักษาความมั่นคงภายในราชอาณาจักร หรือ กอ.รมน. ขอบคุณทุกฝ่ายที่ระดมสรรพกําลังเข้ามาช่วยกันทั้งการไฟฟ้า ชลประทาน ทหารบก ทหารอากาศ ทหารเรือ ตํารวจ นักบิน พลเรือน และอาสาสมัครคนไทยและต่างประเทศด้วย
"นายกฯ เชื่อว่าความร่วมมือร่วมใจนี้จะทําให้ภารกิจสําเร็จลุล่วงได้อย่างแน่นอน จึงขอให้เจ้าหน้าที่ทั้งคนไทยและต่างประเทศ รวมทั้งครอบครัวของเยาวชนทุกคนมีกําลังกายกําลังใจที่เข้มแข็ง เพื่อฝ่าฟันช่วงเวลาเช่นนี้ไปให้ได้"
ขณะเดียวกันนายกรัฐมนตรีขอความร่วมมือให้สื่อมวลชนใช้แผนที่สังเขปชุดเดียวกับเจ้าหน้าที่ศูนย์ปฏิบัติการฯ เพื่อให้มีข้อมูลที่ตรงกันและป้องกันความสับสน และหากมีโอกาสจะให้สื่อได้ไปเยี่ยมการปฏิบัติงานของเจ้าหน้าที่แต่ละทีม เพื่อให้เห็นถึงการบูรณาการและความมุ่งมั่นตั้งใจในการปฏิบัติงานอย่างเต็มที่ด้วย
---------------------
รัฐบาลไทย-ข่าวทำเนียบรัฐบาล-โฆษกสำนักงบประมาณชี้แจงประเด็นการจัดสรรงบประมาณตาม พ.ร.บ.โอนงบประมาณรายจ่ายประจำปี 60 ในประเด็นการใช้จ่ายงบประมาณ งบกลางฉุกเฉินหรือจำเป็น เกี่ยวกับการช่วยเหลือน้ำท่วมภาคอีสาน
วันอังคารที่ 1 สิงหาคม 2560
โฆษกสํานักงบประมาณชี้แจงประเด็นการจัดสรรงบประมาณตาม พ.ร.บ.โอนงบประมาณรายจ่ายประจําปี 60 ในประเด็นการใช้จ่ายงบประมาณ งบกลางฉุกเฉินหรือจําเป็น เกี่ยวกับการช่วยเหลือน้ําท่วมภาคอีสาน
โฆษกสํานักงบประมาณชี้แจงประเด็นการจัดสรรงบประมาณตาม พ.ร.บ.โอนงบประมาณรายจ่ายประจําปี 60 ในประเด็นการใช้จ่ายงบประมาณ งบกลางฉุกเฉินหรือจําเป็น เกี่ยวกับการช่วยเหลือน้ําท่วมภาคอีสาน
วันนี้ (1 ส.ค.60) นายเดชาภิวัฒน์ ณ สงขลา โฆษกสํานักงบประมาณ สํานักงบประมาณ สํานักนายกรัฐมนตรี เปิดเผยถึงประเด็น การจัดสรรงบประมาณตาม พ.ร.บ.โอนงบประมาณรายจ่ายประจําปี 2560 ในประเด็นการใช้จ่ายงบประมาณ งบกลางฉุกเฉินหรือจําเป็น เกี่ยวกับการช่วยเหลือน้ําท่วมภาคอีสาน ตามที่นายสมศักดิ์ โชติรัตนะศิริ ผู้อํานวยการสํานักงบประมาณ ได้รายงานว่า ตามพระราชบัญญัติโอนงบประมาณรายจ่าย พ.ศ. 2560 ที่กําหนดให้โอนงบประมาณรายจ่ายจากส่วนราชการ รัฐวิสาหกิจ และหน่วยงานอื่น ไปตั้งเป็นงบประมาณรายจ่ายงบกลางรายการเงินสํารองจ่ายเพื่อกรณีฉุกเฉินหรือจําเป็น เป็นการโอนงบประมาณรายจ่ายที่กระทรวงมหาดไทย ไม่สามารถดําเนินการใช้จ่ายหรือก่อหนี้ผูกพันได้ทันตามมติคณะรัฐมนตรีกําหนดไว้ ซึ่งงบประมาณรายจ่ายงบกลางรายการเงินสํารองจ่ายเพื่อกรณีฉุกเฉินหรือจําเป็น เป็นงบประมาณที่ตั้งไว้สําหรับส่วนราชการ รัฐวิสาหกิจ และหน่วยงานอื่นสามารถขอใช้จ่ายในกรณีที่มีความจําเป็นหรือเร่งด่วน ซึ่งรวมถึงรายจ่ายเพื่อป้องกันหรือแก้ไขปัญหาภัยพิบัติ และช่วยเหลือบรรเทาความเสียหายแก่ประชาชน
สําหรับการแก้ไขปัญหาและบรรเทาความเดือดร้อนเกี่ยวกับอุทกภัยในภาคอีสานในขณะนี้ ส่วนราชการฯ สามารถใช้จ่ายจากเงินทดรองราชการตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 จังหวัดละ 20 ล้านบาทซึ่งขยายได้ถึง 100 ล้านบาท หากไม่เพียงพอสํานักงบประมาณได้จัดเตรียมงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็นในเบื้องต้นไว้แล้วประมาณ 1,000 ล้านบาท ซึ่งพร้อมที่จะจัดสรรให้ส่วนราชการ รัฐวิสาหกิจ และหน่วยงานอื่นนําไปดําเนินการตามภารกิจ และอํานาจหน้าที่ของแต่ละหน่วยงาน อย่างไรก็ดี การที่รัฐบาลเชิญชวนพี่น้องประชาชาวไทยร่วมบริจาคเงินเพื่อช่วยเหลือผู้ประสบอุทกภัยในภาคอีสานในขณะนี้ เป็นกรณีที่รัฐบาลได้รับบริจาคเงินเข้ากองทุนเงินช่วยเหลือผู้ประสบสาธารณภัย สํานักนายกรัฐมนตรี ซึ่งจัดตั้งกองทุนตั้งแต่ปีพ.ศ. 2542 ตามระเบียบสํานักนายกรัฐมนตรีว่าด้วยการรับบริจาคและการให้ความช่วยเหลือผู้ประสบสาธารณภัย พ.ศ. 2542 เพื่อให้การรับบริจาคและการใช้จ่ายเงินและทรัพย์สินที่ได้รับบริจาคในการช่วยเหลือประชาชนผู้ประสบสาธารณภัยให้เป็นไปอย่างมีประสิทธิภาพ
--------------------------------
รัฐบาลไทย-ข่าวทำเนียบรัฐบาล-รัฐบาลย้ำให้ความสำคัญการแก้ปัญหามลพิษอากาศภาคเหนืออย่างเร่งด่วนและยั่งยืน
วันพุธที่ 20 พฤษภาคม 2563
รัฐบาลย้ําให้ความสําคัญการแก้ปัญหามลพิษอากาศภาคเหนืออย่างเร่งด่วนและยั่งยืน
นายกรัฐมนตรีและรองนายกรัฐมนตรี (พล.อ.ประวิตร วงษ์สุวรรณ)ให้ความสําคัญการแก้ปัญหามลพิษอากาศ ฝุ่นละอองและฝุ่นควันภาคเหนือ เพื่อสุขภาพที่ดีของประชาชน พร้อมรับฟังข้อเสนอและความเห็นจากทุกภาคส่วนเพื่อร่วมกันแก้ปัญหาอย่างยั่งยืน
วันนี้ (20 พ.ค. 63) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่าตามที่สภาลมหายใจเชียงใหม่ ออกแถลงการณ์ถึงคณะรัฐบาล พล.อ.ประยุทธ์ จันทร์โอชา เรื่อง 15 ปี มลพิษอากาศฝุ่นละอองภาคเหนือ ปี 2564 ต้องมีความก้าวหน้าที่จับต้องได้ ว่ารัฐบาลขอขอบคุณสภาลมหายใจเชียงใหม่ ที่เข้ามามีส่วนร่วมในการดูแลและติดตามความก้าวหน้าของการแก้ปัญหามลพิษอากาศฝุ่นละอองภาคเหนือ และคอยสอดส่องการแก้ปัญหาเพื่อให้เป็นไปในทิศทางที่ดี และเพื่อสุขภาพพี่น้องประชาชนในพื้นที่ภาคเหนือ
โฆษกประจําสํานักนายกรัฐมนตรี กล่าวว่ารัฐบาลมีความพยายามมาตลอดในการแก้ปัญหาฝุ่นละอองภาคเหนือ โดยร่วมมือกับหน่วยงานที่เกี่ยวข้อง และได้กําชับผู้ว่าราชการจังหวัด และหน่วยงานที่เกี่ยวข้อง อยู่เสมอให้เร่งดําเนินการแก้ปัญหา มลพิษอากาศฝุ่นละอองและฝุ่นควันภาคเหนืออย่างต่อเนื่อง แม้ช่วงที่ผ่านมาจะเกิดปัญหาการแพร่ระบาดของเชื้อไวรัสโควิด-19 แต่รัฐบาลก็ไม่ได้นิ่งเฉยกับปัญหาดังกล่าว
โฆษกประจําสํานักนายกรัฐมนตรี ย้ําว่าเรื่องดังกล่าวทั้งพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รวมทั้งพล.อ.ประวิตร วงษ์สุวรรณ รองนายกรัฐมนตรี ให้ความสําคัญอย่างยิ่งกับเรื่องการแก้ปัญหาดังกล่าวเพราะถือเป็นเรื่องสําคัญที่มีผลต่อกระบบสุขภาพของประชาชนในพื้นที่ รวมทั้งปัญหาผลกระทบของระบบเศรษฐกิจที่จะเกิดขึ้น
"รัฐบาลขอบคุณสภาลมหายใจเชียงใหม่ ในฐานะองค์กรประชาสังคมที่รณรงค์เคลื่อนไหวเพื่ออากาศสะอาด แต่การแก้ปัญหาหรือการจัดการเรื่องนี้ จะทําเพียงหน่วยงานใดหน่วยงานหนึ่งไม่ได้ ทุกภาคส่วนต้องเข้ามาร่วมมือกัน และเชื่อว่าหลังจากนี้การแก้ปัญหาจะไปในทิศทางที่ดีขึ้น"โฆษกประจําสํานักนายกรัฐมนตรี กล่าว
โดยวันที่ 21 พฤษภาคม 2563 พล.อ.ประวิตร วงษ์สุวรรณ รองนายกรัฐมนตรี จะเดินทางไปจังหวัดเชียงใหม่ เพื่อปลูกต้นไม้และรับฟังการถอดบทเรียนปฏิบัติการแก้ปัญหาสถานการณ์ไฟป่าของจังหวัดเชียงใหม่ โดยจะเข้าไปรับฟังการแก้ปัญหาที่ผ่านมา พร้อมร่วมกําหนดแนวทางการดําเนินการในอนาคต รัฐบาลพร้อมรับฟังข้อเสนอทุกด้าน จากทุกภาคส่วน ที่จะช่วยให้การแก้ปัญหามลพิษอากาศฝุ่นละอองและฝุ่นควันภาคเหนือให้เบาบางลงและหมดสิ้นไปในที่สุด แต่ทุกภาคส่วนจะต้องร่วมมือกัน โดยเฉพาะส่วนราชการที่มีหลายหน่วยงานที่เกี่ยวข้อง ที่ผ่านมารัฐบาลได้เข้มงวดและสั่งการให้เร่งดําเนินการมาตลอด
โฆษกประจําสํานักนายกรัฐมนตรี กล่าวว่ารัฐบาลตระหนักเสมอว่าการแก้ปัญหาที่เกิดขึ้น จะดําเนินการเฉพาะระดับจังหวัดหรือระดับภาคอาจจะไม่ประสบความสําเร็จได้ ในส่วนของรัฐบาลได้มีการลงพื้นที่ ประชุมหน่วยงานที่เกี่ยวข้องติดตามสถานการณ์การแก้ปัญหามาตลอด รัฐบาลยังเชื่อว่ามีการบูรณาการการทํางานในระดับหนึ่ง และเชื่อว่าถ้าทุกภาคส่วนร่วมมือร่วมแรงกัน และคอยตรวจสอบดูแลการทําเผาป่าทําลาย ที่เป็นต้นเหตุของฝุ่นละออง จะทําให้ปัญหามลพิษอากาศคลี่คลายในที่สุด
.....................
รัฐบาลไทย-ข่าวทำเนียบรัฐบาล-นายกฯ ชื่นชมยินดีทัพนักกีฬาเทควันโดไทยครองแชมป์อันดับ 1 ของโลก ประเภทท่ารำ ครั้งแรกในประวัติศาสตร์ คว้า 6 ทอง 2 เงิน 2 ทองแดง พร้อมอวยพรให้มีกำลังใจรักษาระดับฝีมือให้คงที่
วันจันทร์ที่ 8 พฤษภาคม 2560
นายกฯ ชื่นชมยินดีทัพนักกีฬาเทควันโดไทยครองแชมป์อันดับ 1 ของโลก ประเภทท่ารํา ครั้งแรกในประวัติศาสตร์ คว้า 6 ทอง 2 เงิน 2 ทองแดง พร้อมอวยพรให้มีกําลังใจรักษาระดับฝีมือให้คงที่
นายกรัฐมนตรี แสดงความยินดีกับทัพนักกีฬาเทควันโดไทยที่สามารถคว้า 6 เหรียญทอง 2 เหรียญเงิน 2 เหรียญทองแดง จากการแข่งขันประเภทท่ารําในรายการดับเบิลยูทีเอฟ เวิร์ล เทควันโด บีช แชมป์เปี้ยนชิพ ครั้งที่ 1
(วันนี้ 8 พฤษภาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี แสดงความยินดีกับทัพนักกีฬาเทควันโดไทยที่สามารถคว้า 6 เหรียญทอง 2 เหรียญเงิน 2 เหรียญทองแดง จากการแข่งขันประเภทท่ารําในรายการดับเบิลยูทีเอฟ เวิร์ล เทควันโด บีช แชมป์เปี้ยนชิพ ครั้งที่ 1 ณ เมืองโรห์เดส ประเทศกรีซ มาครองได้สําเร็จ ถือเป็นการสร้างผลงานที่ยอดเยี่ยมขึ้นแท่นเป็นแชมป์โลกครั้งแรกในประวัติศาสตร์
นอกจากนี้ นายกรัฐมนตรียังได้ชื่นชมนักกีฬา ผู้ฝึกสอน และสมาคมเทควันโดฯ ที่ทําผลงานได้เป็นอย่างดี โดยทราบว่าเพิ่งมีการจัดการแข่งขันในลักษณะนี้เป็นครั้งแรก แต่นักกีฬาไทยได้รับชัยชนะมีคะแนนรวมเป็นอันดับ 1 โดยเฉพาะน้องเจล น.ส.เพ็ญกัญญา ไพศาลเกียรติกุล ที่ทําคนเดียว 3 เหรียญทอง ในขณะที่สหพันธ์เทควันโดโลกก็ได้โพสต์ข้อความชื่นชมยกย่องนักกีฬาไทยผ่านเว็บไซต์ว่า เป็นทีมที่มาแรงและมีความสามารถจนเอาชนะนักกีฬาจากเกาหลีใต้ได้ เป็นที่สนใจของหลายประเทศ ทําให้ประเทศไทยมีชื่อเสียง และคนไทยมีความภาคภูมิใจ โดยขอให้ทุกคนมีกําลังใจสู้ เพื่อรักษาระดับฝีมือเช่นนี้ต่อไป
สําหรับการแข่งขันเทควันโดท่ารํา หรือพุมเซ่ คือ การแข่งขันทําท่าสมมติการต่อสู้ เช่น การชก เตะ บล็อกป้องกันตัว ยืน และเคลื่อนไหวอย่างเป็นธรรมชาติ สวยงาม และแข็งแรง หากแข่งขันเป็นทีมจะต้องมีความพร้อมเพรียง โดย 5 อันดับแรกของประเทศที่คว้าถ้วยรางวัลคะแนนรวมจากการแข่งขันในรายการนี้ ได้แก่ 1. ไทย 2. เกาหลีใต้ 3. ตุรกี 4. เวียดนาม 5. จีน
.................
สํานักโฆษก
รัฐบาลไทย-ข่าวทำเนียบรัฐบาล-พาณิชย์ สรุปผลการจับกุมผู้จำหน่ายหน้ากากอนามัยเพิ่มเป็น 107 ราย (ประจำวันที่ 10 มี.ค  63)
วันอังคารที่ 10 มีนาคม 2563
พาณิชย์ สรุปผลการจับกุมผู้จําหน่ายหน้ากากอนามัยเพิ่มเป็น 107 ราย (ประจําวันที่ 10 มี.ค  63)
นายบุณยฤทธิ์  กัลยาณมิตร ปลัดกระทรวงพาณิชย์ เปิดเผยว่า สถิติการจับกุมดําเนินคดีผู้กระทําผิดตามมาตรา 25, 28, 29 ของ พ.ร.บ.ว่าด้วยราคาสินค้าและบริการ พ.ศ. 2542 ณ วันที่ 9  มีนาคม  2563
มีการจับกุมดําเนินคดีไปแล้ว จํานวน 107 ราย แบ่งเป็น การจับกุมในเขต กทม.จํานวน 77 ราย และในต่างจังหวัด 30 รายเมื่อแยกเป็นความผิดแต่ละข้อหาจากจํานวนการจับกุม 107 รายดังกล่าว พบว่าเป็นการจับกุมข้อหาขายเกินราคาควบคุมจํานวน 4 ราย ข้อหาไม่ปิดป้ายแสดงราคาจํานวน 28 ราย และข้อหาขายแพงเกินสมควรจํานวน 75 ราย ในจํานวนนี้เป็นการกระทําความผิดจากการขายผ่านออนไลน์จํานวน 15 ราย และมีผู้ถูกจับกุมทั้งในเขต กทม.และต่างจังหวัด
ทั้งนี้ผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ. 2542 ในข้อหาขายเกินราคาควบคุม มีอัตราโทษจําคุกไม่เกิน 5 ปี ปรับไม่เกิน 1 แสนบาท ข้อหาขายแพงเกินสมควรจําคุกไม่เกิน 7 ปี ปรับไม่เกิน 1.4 แสนบาท และหากเป็นผู้นําเข้าหรือตัวแทนจําหน่ายก็ต้องแจ้งปริมาณการถือครองสินค้า ต่อกรมการค้าภายใน หากฝ่าฝืนจะมีความผิดซึ่งมีอัตราโทษจําคุกไม่เกิน 1 ปี ปรับไม่เกิน 10,000 บาท หากพบเห็นผู้กระทําผิด โปรดแจ้งข้อมูลและหลักฐานมายัง สายด่วน 1569 หรือสื่อโซเชียลของกรมการค้าภายใน กระทรวงพาณิชย์
รัฐบาลไทย-ข่าวทำเนียบรัฐบาล-บีโอไอร่วมเปิดโรงงานผลิตยาปราศจากเชื้อ
วันศุกร์ที่ 11 ตุลาคม 2562
บีโอไอร่วมเปิดโรงงานผลิตยาปราศจากเชื้อ
บีโอไอร่วมเปิดโรงงานผลิตยาปราศจากเชื้อ
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) (ที่ 2 จากขวา) ร่วมแสดงความยินดี เนื่องในโอกาสที่บริษัท ไทยโอซูก้า ฟาร์มาซูติคอล จํากัด เปิดโรงงานผลิตยาปราศจากเชื้อแห่งใหม่ ซึ่งเป็นโรงงานที่ได้รับการส่งเสริมการลงทุนจากบีโอไอ ณ จังหวัดสมุทรสาคร เมื่อเร็วๆ นี้
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล ร่วมกับ กองบังคับการปราบปราม  สำนักงานตำรวจแห่งชาติ แถลงข่าวจับกุมผู้ต้องหาปลอมเฟสบุ๊ค ใบ้หวยประชาชน เรียกเก็บค่าสมาชิก
วันพฤหัสบดีที่ 14 กันยายน 2560
สํานักงานสลากกินแบ่งรัฐบาล ร่วมกับ กองบังคับการปราบปราม  สํานักงานตํารวจแห่งชาติ แถลงข่าวจับกุมผู้ต้องหาปลอมเฟสบุ๊ค ใบ้หวยประชาชน เรียกเก็บค่าสมาชิก
สํานักงานสลากฯ ร่วมกับ สตช. แถลงข่าวจับกุมผู้ต้องหากระทําความผิดฐานฉ้อโกงประชาชนโดยแสดงตนเป็นคนอื่น ชักชวนให้ผู้อื่นเล่นการพนันโดยไม่ได้รับอนุญาต หมิ่นประมาทด้วยการโฆษณา และนําภาพของผู้อื่นเข้าระบบคอมพิวเตอร์ที่ประชาชนโดยทั่วไปเข้าถึงได้
วันนี้ (13 กันยายน 2560) เวลา 14.00 น. ที่กองบังคับการปราบปราม สํานักงานสลากกินแบ่งรัฐบาล ร่วมกับ สํานักงานตํารวจแห่งชาติ ได้แถลงข่าวจับกุมนายสมศักดิ์ สุขมั่น ผู้ต้องหากระทําความผิดฐานฉ้อโกงประชาชนโดยแสดงตนเป็นคนอื่น ชักชวนให้ผู้อื่นเล่นการพนันโดยไม่ได้รับอนุญาต หมิ่นประมาทด้วยการโฆษณา และนําภาพของผู้อื่นเข้าระบบคอมพิวเตอร์ที่ประชาชนโดยทั่วไปเข้าถึงได้ ซึ่งเกิดจากการสร้างขึ้นด้วยวิธีทางอิเล็คทรอนิกส์หรือวิธีอื่น โดยทําให้ผู้อื่นนั้นเสียชื่อเสียง
พลตรีฉลองรัฐฯ ผู้อํานวยการ กล่าวว่า สํานักงานสลากกินแบ่งรัฐบาลขอขอบคุณกองบังคับการปราบปราม สํานักงานตํารวจแห่งชาติ ที่ให้ความร่วมมือเร่งสืบสวนและดําเนินการตรวจสอบ เฟสบุ๊คอ้างชื่อพลตรี ฉลองรัฐ นาคอาทิตย์ ให้เลขท้าย 2 ตัว 3 ตัว (อ้างว่าเป็นเลขล็อค จากสํานักงานสลากกินแบ่งรัฐบาล) แล้วเรียกเก็บค่าสมาชิกรายละ 30,000 บาท ซึ่งเป็นการหลอกลวงประชาชน มีผู้ตกเป็นเหยื่อจากการหลงเชื่อเป็นจํานวนมาก ซึ่งกองบังคับการปราบปรามได้เร่งรัดสืบสวนตามกฎหมายและสามารถจับกุมผู้ต้องหากระทําความผิดดังกล่าวได้ในเวลาที่รวดเร็ว
พลตรีฉลองรัฐฯ กล่าวเพิ่มเติมว่าสํานักงาน ฯ ขอยืนยันว่าการกระทําดังกล่าวเป็นการหลอกลวงทั้งสิ้น ขอให้ประชาชนเชื่อมั่นในกระบวนการออกรางวัลของสํานักงานฯ ที่ได้กําหนดให้ป้องกันผู้ไม่เกี่ยวข้องเข้าถึงอุปกรณ์ และกําหนดให้มีการสุ่มอุปกรณ์ออกรางวัล, พนักงานออกรางวัล, กรรมการออกรางวัล อย่างเป็นขั้นตอนก่อนทําการเสี่ยงผลรางวัลทุกครั้ง ทําให้ไม่มีผู้ใดทราบผลรางวัลก่อนการออกรางวัลจริงได้ กระบวนการดังกล่าวผ่านการรับรองตามมาตรฐานสากลด้านการออกรางวัล (ISO 9001 :2015) ซึ่งการออกรางวัลในแต่ละครั้ง ประชาชนสามารถรับชมได้ด้วยตนเอง ณ สถานที่ออกรางวัล หรือรับชมการการถ่ายทอดสดได้ทางสถานีโทรทัศน์ไทยรัฐ ทีวี ตั้งแต่เวลา 14.00 น. สถานีโทรทัศน์ข่าวสปริงนิวส์ ตั้งแต่เวลา 14.30 น. และทางสถานีวิทยุโทรทัศน์แห่งประเทศไทย NBT กรมประชาสัมพันธ์ ตั้งแต่เวลา 15.00 – 16.00 น. รวมทั้งรับฟังการถ่ายทอดเสียงทางสถานีวิทยุกระจายเสียงแห่งประเทศไทยกรมประชาสัมพันธ์ และสถานีวิทยุสปริงส์ เรดิโอ เอฟเอ็ม 98.5 เมกกะเฮิร์ทซ์ ตั้งแต่เวลา 14.30 น. เป็นต้นไป และตรวจสอบขั้นตอนการออกรางวัลย้อนหลังผ่านทางเว็บไซต์ของสํานักงานฯ www.glo.or.th ได้ทุกงวดการออกรางวัลตลอดเวลา
ในส่วนของผู้ต้องหาเองให้การยืนยันว่าตัวเลขที่นํามาส่งให้ประชาชนเป็นตัวเลขที่สุ่มขึ้นเอง โดยแอบอ้างชื่อผู้อํานวยการสํานักงานสลากกินแบ่งรัฐบาล เพื่อสร้างความน่าเชื่อถือเท่านั้น จึงขอเตือนพี่น้องประชาชนอย่าได้หลงเชื่อการแอบอ้างของมิจฉาชีพว่าสํานักงานฯ มีเลขหลุดจากภายในสํานักงานฯ หรือการหลอกลวงบอกใบ้เลขเด็ดผ่านจดหมายหลอกลวงหรือสื่อออนไลน์ รวมถึงการแอบอ้างชื่อสํานักงานฯ หลอกลวงในเรื่องต่างๆ หากหลงเชื่อจะสูญเสียทรัพย์จํานวนมากได้ ทั้งนี้ หากมีข้อสงสัยสามารถสอบถามได้ที่ศูนย์รับเรื่องราวร้องทุกข์ call center โทร 0 2528 9999 และ 0 2345 1466 ตลอด 24 ชั่วโมง.
รัฐบาลไทย-ข่าวทำเนียบรัฐบาล- ครม. มีมติเห็นชอบกำหนดให้วันพฤหัสบดีที่ 12 เมษายน 2561 เป็นวันหยุดราชการเพิ่มเป็นกรณีพิเศษอีก 1 วัน ในปี 2561
วันอังคารที่ 27 กุมภาพันธ์ 2561
ครม. มีมติเห็นชอบกําหนดให้วันพฤหัสบดีที่ 12 เมษายน 2561 เป็นวันหยุดราชการเพิ่มเป็นกรณีพิเศษอีก 1 วัน ในปี 2561
ผู้ช่วยโฆษกรัฐบาลเผย ครม. เห็นชอบกําหนดให้วันพฤหัสบดีที่ 12 เมษายน 2561 เป็นวันหยุดราชการเพิ่มเป็นกรณีพิเศษอีก 1 วัน ในปี 2561 ทําให้มีวันหยุดราชการติดต่อกัน 5 วัน (วันพฤหัสบดีที่ 12 – วันจันทร์ที่ 16 เมษายน 2561)
วันนี้ (27 ก.พ. 61 ) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธาน พันเอก อธิสิทธิ์ ไชยนุวัติผู้ช่วยโฆษกประจําสํานักนายกรัฐมนตรี ได้เปิดเผยว่า คณะรัฐมนตรีมีมติเห็นชอบกําหนดวันหยุดราชการเพิ่มเป็นกรณีพิเศษ ในปี 2561 ตามที่สํานักเลขาธิการคณะรัฐมนตรี (สลค.) เสนอ ดังนี้
1. กําหนดให้วันพฤหัสบดีที่ 12 เมษายน 2561 เป็นวันหยุดราชการเพิ่มเป็นกรณีพิเศษอีก 1 วัน ในปี 2561
2. ส่วนรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศไทย และกระทรวงแรงงาน พิจารณาความเหมาะสมให้สอดคล้องกับข้อกฎหมายที่เกี่ยวข้องต่อไป
3. ในกรณีที่หน่วยงานใดมีภารกิจในการให้บริการประชาชน หรือมีความจําเป็นหรือราชการสําคัญในวันดังกล่าวโดยได้กําหนดหรือนัดหมายไว้ก่อนแล้ว ซึ่งหากยกเลิกหรือเลื่อนไปจะเกิดความเสียหายหรือกระทบต่อการให้บริการประชาชน ให้หัวหน้าหน่วยงานนั้นพิจารณาดําเนินการตามที่เห็นสมควร โดยมิให้เกิดความเสียหายแก่ทางราชการและประชาชน
สาระสําคัญของเรื่อง
สลค. รายงานว่า การกําหนดให้วันพฤหัสบดีที่ 12 เมษายน 2561 เป็นวันหยุดราชการเพิ่มเป็นกรณีพิเศษอีก 1 วัน จะทําให้มีวันหยุดราชการติดต่อกัน 5 วัน (วันพฤหัสบดีที่ 12 – วันจันทร์ที่ 16 เมษายน 2561) ทั้งนี้ การมีวันหยุดต่อเนื่องจะทําให้เกิดการขับเคลื่อนทางเศรษฐกิจและสนับสนุนภาคธุรกิจที่เกี่ยวข้องกับการท่องเที่ยว
ทั้งนี้ การกําหนดให้วันพฤหัสบดีที่ 12 เมษายน 2561 เป็นวันหยุดราชการประจําปี 2561 เพิ่มเป็นกรณีพิเศษดังกล่าว จะทําให้ปี 2561 มีวันหยุดเพิ่ม 1 วัน ซึ่งจะเป็นวันหยุดเพิ่มเติมนอกเหนือจากวันหยุดราชการประจําสัปดาห์ (วันเสาร์และวันอาทิตย์) และวันหยุดราชการประจําปีที่กําหนดไว้ ตามประกาศสํานักนายกรัฐมนตรี เรื่อง กําหนดเวลาทํางานและวันหยุดราชการ ซึ่งจะทําให้มีวันหยุดราชการประจําปี 2561 รวมทั้งสิ้น 18 วัน
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 5” ลุ้นรางวัลสูงสุด 10 ล้านบาท รวมมูลค่าเงินรางวัลกว่า 91 ล้านบาทต่อเดือน
วันพฤหัสบดีที่ 13 สิงหาคม 2563
ธ.ก.ส. เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 5” ลุ้นรางวัลสูงสุด 10 ล้านบาท รวมมูลค่าเงินรางวัลกว่า 91 ล้านบาทต่อเดือน
ธ.ก.ส.เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 5” หน่วยละ 100 บาท จํานวน 1,000 ล้านหน่วย วงเงิน 100,000 ล้านบาท ฝากครบ 3 ปีได้รับดอกเบี้ยหน่วยละ 0.30 บาท พิเศษ! ฝากผ่าน ธ.ก.ส. A-Mobile รับดอกเบี้ยหน่วยละ 0.60 บาท
ธ.ก.ส.เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 5” หน่วยละ 100 บาท จํานวน 1,000 ล้านหน่วย วงเงิน 100,000 ล้านบาท ฝากครบ 3 ปีได้รับดอกเบี้ยหน่วยละ 0.30 บาท พิเศษ! ฝากผ่าน ธ.ก.ส. A-Mobile รับดอกเบี้ยหน่วยละ 0.60 บาท พร้อมลุ้นรางวัลที่ 1 สูงสุด 10 ล้านบาท รวมมูลค่ากว่า 91 ล้านบาทต่อเดือน เปิดรับฝาก 20 สิงหาคมนี้ ที่ ธ.ก.ส. ทุกสาขาและผ่านทาง ธ.ก.ส. A-Mobile
นางณิชา อวยพรรุ่งรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 5” จํานวน 1,000 ล้านหน่วย หน่วยละ 100 บาท รวมวงเงิน 100,000 ล้านบาท เพื่อระดมเงินฝากจากประชาชนทั่วไปสําหรับนําไปใช้เป็นทุนสนับสนุนภาคเกษตรกรรม อันเป็นรากฐานที่สําคัญของประเทศ และเป็นการตอบสนองความต้องการของลูกค้าผู้ถือสลากออมทรัพย์ที่จะครบกําหนดไถ่ถอน ให้สามารถฝากเงินกับ ธ.ก.ส.ได้อย่างต่อเนื่อง อีกทั้งยังเป็นทางเลือกสําหรับการออมเงินที่ได้รับดอกเบี้ยปลอดภาษีและยังมีสิทธิ์ลุ้นรางวัลมากมาย โดยเปิดรับฝากตั้งแต่วันที่ 20 สิงหาคม 2563 เป็นต้นไป ณ ธ.ก.ส. ทุกสาขาทั่วประเทศและผ่านช่องทางแอปพลิเคชัน ธ.ก.ส. A-Mobile
สลากออมทรัพย์ ธ.ก.ส. ชุดเกษตรมั่งคั่ง 5 มีอายุรับฝาก 3 ปี กรณีฝากผ่านเคาน์เตอร์ ธ.ก.ส. เมื่อฝากครบกําหนดไถ่ถอนจะได้รับดอกเบี้ยหน่วยละ 0.30 บาท หรือคิดเป็นอัตราดอกเบี้ยร้อยละ 0.10 ต่อปี และเพื่อส่งเสริมให้ลูกค้าฝากสลากออมทรัพย์ทวีสินผ่านช่องทาง ธ.ก.ส. A-Mobile อํานวยความสะดวก ประหยัดเวลา และค่าใช้จ่าย ให้แก่ลูกค้าที่ฝากผ่าน ธ.ก.ส. A-Mobile จะได้รับดอกเบี้ยเพิ่มเป็นหน่วยละ 0.60 บาท หรือ คิดเป็นอัตราดอกเบี้ยร้อยละ 0.20 ต่อปี ซึ่งหากมีการไถ่ถอนก่อนกําหนดจะไม่ได้รับดอกเบี้ย นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคม ของทุกปี รวม 36 ครั้ง ประกอบด้วย รางวัลที่ 1 มี 1 รางวัลมูลค่า 10,000,000 บาท รางวัลที่ 1 ต่างหมวด มี 99 รางวัล ๆ ละ 20,000 บาท รางวัลที่ 2 มี 300 รางวัล ๆ ละ 7,000 บาท รางวัลที่ 3 มี 1,000 รางวัล ๆ ละ 3,000 บาท รางวัลที่ 4 มี 2,000 รางวัล ๆ ละ 1,000 บาท รางวัลที่ 5 มี 10,000 รางวัล ๆ ละ 500 บาท รางวัลเลขท้าย 4 ตัว มี 100,000 รางวัล ๆ 75 บาท และรางวัลเลขท้าย 3 ตัว มี 2,000,000 รางวัล ๆ ละ 30 บาท รวมรางวัลทั้งสิ้น 2,113,400 รางวัล เป็นเงิน 91,580,000 บาทต่อเดือน โดยจะออกรางวัลครั้งแรกวันที่ 16 กันยายน 2563 ที่สําคัญดอกเบี้ยและเงินรางวัลได้รับการยกเว้นภาษีสําหรับบุคคลทั่วไปและยังสามารถนําไปใช้เป็นหลักทรัพย์ในการค้ําประกัน (Bank Guarantee) ได้อีกด้วย
ทั้งนี้ สามารถตรวจผลการออกรางวัลและรับชมการถ่ายทอดสดการออกสลากออมทรัพย์ได้ทางเว็บไซต์ www.baac.or.th Youtube Channel “BAAC Thailand” สถานีวิทยุกระจายเสียงแห่งประเทศไทยคลื่นความถี่ AM 891 กิโลเฮิรตซ์ Facebook Page “ธกส BAAC Thailand”, “ธกส บริการด้วยใจ” หรือทาง ธ.ก.ส. A-Mobile โดยท่านที่สนใจสามารถติดต่อสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
รัฐบาลไทย-ข่าวทำเนียบรัฐบาล-ไทยพร้อมมีส่วนร่วมอย่างแข็งขันและต่อเนื่องกับ UNHCR
วันพุธที่ 4 ธันวาคม 2562
ไทยพร้อมมีส่วนร่วมอย่างแข็งขันและต่อเนื่องกับ UNHCR
ไทยพร้อมมีส่วนร่วมอย่างแข็งขันและต่อเนื่องกับ UNHCR
วันนี้ (วันพุธที่ 4 ธันวาคม 2562) เวลา 10.45 น. ณ ห้องรับรองรัฐมนตรีว่าการกระทรวงกลาโหม ศาลาว่าการกระทรวงกลาโหม นายอินดริกา รัตวัตติ (Indrika Ratwatte) ผู้อํานวยการระดับภูมิภาคเอเชียและแปซิฟิก(Director of the Regional Bureau for Asia and the Pacific) สํานักงานข้าหลวงใหญ่ผู้ลี้ภัยแห่งสหประชาชาติ(Office of the United Nations High Commissioner for Refugees – UNHCR) เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสเข้ารับตําแหน่งในประเทศไทย สรุปสาระสําคัญดังนี้
รองนายกรัฐมนตรียินดีที่ผู้อํานวยการประจําภูมิภาคเอเชียและแปซิฟิก สํานักงานข้าหลวงใหญ่ผู้ลี้ภัยแห่ง สหประชาชาติ ได้รับตําแหน่งที่ประเทศไทย รัฐบาลไทยยินดีที่จะสนับสนุนงาน UNHCR อย่างใกล้ชิด และให้ความร่วมมือในการปฏิบัติภารกิจตามการปรับโครงสร้างของ UNHCR ที่ได้ย้ายสํานักงานภูมิภาคประจําเอเชียและแปซิฟิกจากนครเจนีวามาที่กรุงเทพฯ
ผู้อํานวยการประจําภูมิภาคเอเชียและแปซิฟิก ขอบคุณที่รองนายกรัฐมนตรีอนุญาตให้เข้าเยี่ยมคารวะ เชื่อมั่นในการทํางานกับประเทศไทยว่าจะได้รับการสนับสนุนที่ดี ไทยมีบทบาทสําคัญและได้รับการยอมรับบทบาทในการแก้ไขปัญหาผ่านเวทีระหว่างประเทศในช่วงเวลาที่ผ่านมา โดยเฉพาะอย่างยิ่งภายใต้การปฏิบัติหน้าที่ของรัฐบาลชุดปัจจุบัน
รองนายกรัฐมนตรี ยินดีกับ UNHCR ที่ประสบความสําเร็จในการจัดทําข้อตกลงระหว่างประเทศว่าด้วยผู้ลี้ภัย (Global Compact on Refugees – GCR) ซึ่งผู้อํานวยการประจําภูมิภาคเอเชียและแปซิฟิกขอบคุณไทยที่มีส่วนร่วมอย่างแข็งขันและต่อเนื่องในการปฏิบัติภารกิจของ UNHCR มาโดยตลอด ทั้งนี้ รองนายกรัฐมนตรีกล่าวว่า พร้อมให้ความร่วมมือ UNHCR ในเวทีระหว่างประเทศเพื่อประโยชน์ร่วมกันของทุกฝ่าย โดยในการประชุมเวทีผู้ลี้ภัยโลก (Global Refugee Forum) ครั้งที่ 1 ที่นครเจนีวา ไทยได้ส่งผู้แทนระดับสูงไปเข้าร่วมประชุมด้วย
รัฐบาลไทย-ข่าวทำเนียบรัฐบาล-มท.1 มอบนโยบายผู้ตรวจราชการ มท. เน้นย้ำ ผู้ตรวจฯ ต้องเป็น "ผู้ช่วยโค้ช" ตรวจติดตามการขับเคลื่อนนโยบายในระดับพื้นที่
วันศุกร์ที่ 27 ธันวาคม 2562
มท.1 มอบนโยบายผู้ตรวจราชการ มท. เน้นย้ํา ผู้ตรวจฯ ต้องเป็น "ผู้ช่วยโค้ช" ตรวจติดตามการขับเคลื่อนนโยบายในระดับพื้นที่
มท.1 มอบนโยบายผู้ตรวจราชการ มท. เน้นย้ํา ผู้ตรวจฯ ต้องเป็น "ผู้ช่วยโค้ช" ตรวจติดตามการขับเคลื่อนนโยบายในระดับพื้นที่